Sesava (Lielupes pieteka)
Šis raksts ir par Lielupes pieteku. Par citām jēdziena Sesava nozīmēm skatīt nozīmju atdalīšanas lapu. Sesava (lietuviešu: Šešėvė) ir Lielupes kreisā krasta pieteka Bauskas un Jelgavas novados Latvijā un Šauļu apriņķī Lietuvā. Sākas Lietuvā kā novadgrāvis ziemeļos no Bučūniem. Tek ziemeļu virzienā pa Zemgales līdzenumu. Upes gultne lielākajā daļā tecējuma, izņemot nelielu posmu lejtecē, regulēta; pieguļošās platības drenētas. Lielākās pietekas ir Plakšņu strauts, Upele (19 km; labās), Rēda (25 km), Skursteņu strauts (26 km), Oglaine (26 km), Šeševele (kreisās). Lielākās apdzīvotās vietas krastos ir Pakuļi, Mazlauki, Lielsesava (Latvijā), Kruki (Lietuvā). Sesavas upe 17. gadsimtā (Šturns, 1661)